**Tisztelt Partnerünk!**

A Garantiqa Hitelgarancia Zrt. visszavonásig meghosszabbítja 2020.03.31-ig meghirdetett akciós díjait, ezért módosul a jelenlegi Hirdetmény, mely 2020. április 1-től lesz hatályos.

## AKCIÓS DÍJ kis- és középvállalkozásoknak minősülő ügyfelek részére állami (költségvetési) viszontgaranciával

Az akció érvényességi ideje és hatálya: az akciós díj 2019. október 8-tól **visszavonásig**, a Garantiqa Hitelgarancia Zrt.-hez benyújtott új kezességvállalási kérelmekhez vehető igénybe (benyújtásnak a Garantiqa Hitelgarancia Zrt.-hez a kérelem első benyújtását kell tekintetni.) Éven belüli ügyeletek esetén az akció az első számlázási időszakra vehető igénybe. Éven túli ügyletek esetén az első két számlázási időszak kerül az akciós díjtétellel elszámolásra (törtév és az azt követő teljes naptári év), ezt követően – a futamidő hátralévő részében – a kezességvállalási kérelem benyújtásának időpontjában hatályos általános díj mértékének megfelelően történik a kezességvállalási díj felszámítása.

Az akciós díj a készfizető kezességvállalási díjhoz kapcsolódó támogatással (kezességi díjtámogatással) egyidejűleg is igénybe vehető, illetve abban az esetben is, ha a hitelt kérő vállalkozás a 1783/2018. (XII.21.) Korm. határozat 2. pontjában foglalt addicionalitási kritériumoknak nem felel meg.

Egyéb módosításra nem került sor.

Budapest, 2020. március 30.

 Garantiqa Hitelgarancia Zrt.